open-index/open-wikipedia-markdown huggingface dataset:
Berliinin raitiotieliikenne

**Berliinin raitioliikenne** on yksi Saksan pääkaupungin Berliinin julkisen liikenteen muodoista. Berliinin raitiotieverkosto on yksi maailman vanhimmista ja suurimmista raitiotiejärjestelmistä. Sitä liikennöi vuonna 1929 perustettu Berliner Verkehrsbetriebe (BVG). Raideleveydeltään standardilevyinen raitiotieverkko on pituudeltaan 191,6 kilometriä ja siihen kuuluu 382 pysäkkiä.

Vuonna 2006 Berliinin raitiovaunut kuljettivat yhteensä 173,5 miljoonaa matkustajaa. Henkilökilometrejä kertyi samana vuonna 508 miljoonaa.

## Historia

Berliinin luotiin hevosraitiotie vuonna 1865. Vuonna 1881 kaupunkiin avattiin maailman ensimmäinen sähköistetty raitiotielinja. 1800-luvun lopulla useiden eri raitiotieyhtiöiden rakennuttaessa kaupunkiin uusia linjoja Berliinin raitiotieverkosto kehittyi ja kasvoi nopeasti, ja loputkin hevosvetoiset raitiovaunut vaihdettiin sähköisiin. Vuoden 1930 tienoilla Berliinissä oli yli 630 kilometriä raitiotietä ja raitiotieverkosto koostui yli 90 linjasta. Vuonna 1929 raitioliikenteen harjoittajat fuusioitiin yhdeksi yritykseksi, BVG:ksi. 

Toisen maailmansodan loputtua ja Itä- ja Länsi-Berliinin muodostuessa BVG jaettiin kahtia. Yritys yhdistettiin jälleen vuonna 1992 Saksan jälleenyhdistyttyä. Länsi-Berliinissä raitiotieliikenne oli kuitenkin lakkautettu vuonna 1967, ja muutamaa raitiolinjaa lukuun ottamatta Berliinin raitiolinjat sijaitsevat nykyisin entisen Itä-Berliinin alueella.

## Kalusto
Alla olevassa taulukossa on Berliinin raitioliikenteessä (linjaliikenteessä) tällä hetkellä käytettävät raitiovaunutyypit.

## Lähteet

## Aiheesta muualla

* Berliner Verkehrsbetrieben viralliset Internet-sivut
Marc-René de Voyer de Paulmy d’Argenson

**Marc-René de Voyer de Paulmy d'Argenson** (4. marraskuuta 1652 Venetsia – 8. toukokuuta 1721 Pariisi) oli Argensonin ensimmäinen markiisi ja ranskalainen poliitikko.

Marc-René de Voyer de Paulmy d'Argenson syntyi Venetsiassa, jossa hänen isänsä, jonka etunimi oli myös Marc-René, toimi suurlähettiläänä. Perinteen mukaisesti hänet julistettiin Venetsian kaupungin kummilapseksi ja tämän tähden hän sai kantaa etunimeä Marc.

Hän toimi valtioministerinä ja poliisipäällikkönä 21 vuotta 1697–1718. Hänen nimensä yhdistetään aina poliisipäällikön (*Lieutenant général de police*) virkainstituutioon. Hän laajensi viran toimialaa ja tehtäväkuvaa erityisesti perustamalla poliisitarkastajain virat vuonna 1708 ja tehostamalla julkisten paikkojen yleistä valvontaa. Hän taisteli jansenisteja vastaan ja ajoi vuonna 1709 pakoon Port-Royal-des-Champsin nunnat.

Hän toimi Ranskan oikeusministerinä 28. tammikuuta 1718 – 7. kesäkuuta 1720 ja Orléansin herttuan sijaishallituksen aikana valtiontalouden neuvoston puheenjohtajana. Hän onnistui vain vaivoin havaitsemaan Law-järjestelmän epäonnistumisen, mutta koki kuitenkin epäonnistuneensa tehtävässään ja luopui tehtävästään vuonna 1720.

Hänet valittiin Ranskan akatemian jäseneksi vuonna 1718, juuri kun hänen virkauransa oli korkeimmillaan. Hänen poikansa René-Louis ja Marc-Pierre loivat loistavat uran kuninkaan palveluksessa.

## Lähteet
* Ranskan akatemian henkilötietosivut 
* Hänen sukuhistoriansa sivut
Exilion Capital

**Exilion Capital Oy** on suomalaisten instituutioiden omistama kiinteistösijoitusten hallinnointiin erikoistunut yhtiö. Yhtiö hallinnoi pääkaupunkiseudun toimitilakohteisiin sijoittavaa Exilion Real Estate 1 kommandiittiyhtiötä. Yhtiön omistavat Keskinäinen Työeläkevakuutusyhtiö Elo, Eläkevakuutusosakeyhtiö Veritas, Valtion Eläkerahasto ja Åbo Akademin säätiö. Toimitusjohtaja on Ari Talja. 

Exilion Tuuli osti syksyllä 2020 St1:ltä sen puoliskon Tuuliwatti-yhtiöstä yhtiön jakautuessa ja sai 315 MW tuilivoimaa Suomessa ja kehitysprojektit, joiden teho oli kokonaisuudessaan 475 MW.

Exilionin kiinteistösijoitusyhtiö on Exilion Real Estate I Ky.

## Lähteet

## Aiheesta muualla
* Exilion
Super 35

**Super 35** on elokuvafilmiformaatti. Se käyttää tavallista 35 millimetrin elokuvafilmiä, mutta siinä myös esityskopion ääniraidalle varattu filmialue valotetaan, jolloin kuva-ala laajenee. Formaatti otettiin käyttöön 1980-luvun alussa, ja sen tekniikka perustuu 1950-luvulla hetken käytössä olleeseen Superscope-formaattiin.

Super 35 -filmissä käytetään yleensä joko neljä tai kolme perforaatiota yhtä kuvaruutua kohden. Valotettava kuvaruutu on neljää perforaatiota käytettäessä 24,89 millimetriä leveä ja 18,66 millimetriä korkea. Tavallisessa 35 millimetrin elokuvafilmissä kuvaruudun leveys on 21,95 millimetriä ja korkeus 16,00 millimetriä, johon verrattuna Super 35 -filmin kuva-ala on 32 prosenttia suurempi. Vain kolmea perforaatiota käytettäessä säästetään 25 prosenttia filmiä ja saavutetaan laajakuvasuhde: kun 4-perforaatioisen Super 35 -negatiivin kuvasuhde on 1,33:1, kolmea perforaatiota käyttävä filmi saa kuvasuhteeksi 1,78:1.

Super 35 on yksinomaan kuvausformaatti. Sitä ei käytetä elokuvien esitysfilmikopioissa, eikä projektoreita ole yleensä tätä varten varusteltukaan. Super 35 -negatiivin kuva rajataan lopulliseen esityskopioon yleensä joko kuvasuhteeseen 1,78:1 (16:9, televisio- ja videokäytössä), 1,85:1 tai 2,39:1. Super 35 onkin nykyään suosittu tapa kuvata 2,39:1-kuvasuhteen laajakangaselokuvia ilman anamorfista kameraoptiikkaa, vaikkei kuvan laatu vastaakaan "aitoa" anamorfisella optiikalla kuvattua 2,39:1-elokuvaa.

Super 35 -formaatin käyttöarvoa vähentää se, että negatiivista ei voi tehdä "yksi yhteen" 35 mm:n esityskopioita korkealaatuisella ns. pinnakkaiskopioinnilla: negatiivin kuvaa on pienennettävä, jotta esityskopioon saadaan mahdutettua ääniraita. Tämän vuoksi Super 35 -formaatissa kuvatut elokuvat siirretään yleensä kokonaisuudessaan digitaaliseen muotoon jälkitöitä varten, tai vaihtoehtoisesti negatiivin kuva pienennetään optisesti (engl. *reduction printing*) leikkausta ja välikopiota varten.
Erik Nielsen

**Erik Hersholt Nielsen** DFC, QC, PC (24. helmikuuta 1924 – 4. syyskuuta 2008) oli kanadalainen poliitikko. Hän istui vuosina 1957–1987 Progressiivis–konservatiivisen puolueen edustajana liittovaltion parlamentissa Yukonista.

Kun Brian Mulroneystä tuli Kanadan pääministeri, hän teki Nielsenistä varapääministerinsä vuosiksi 1984–1986. Hän vetäytyi parlamentista tammikuussa 1987, ja häneltä ilmestyi myöhemmin muistelmateos *The House Is Not A Home* (1989). 

Reginassa, Saskatchewanissa syntynyt Erik Nielsen toimi lyhyesti julkisten töiden ministerinä Joe Clarkin hallituksessa. Hän oli myös kansallisen puolustuksen ministerinä vuosina 1985–1986. Hän oli opposition edustajainhuonejohtaja, *House Leader*, vuosina 1981–1983 ja siirtymävaiheen opposition johtaja vuonna 1983.

Nielsen toimi vuosina 1984–1985 Kanadan Privy Councilin puheenjohtajana. Näyttelijä Leslie Nielsen on hänen nuorempi veljensä.
Aaton

**Aaton** on ranskalainen elokuvakameroiden valmistaja, jonka tuotteisiin kuuluu myös äänityslaitteita ja elokuvien jälkituotantokalusteita. Aatonin kamerat ovat erityisen suosittuja dokumenttielokuvien tekijöiden piirissä, johtuen niiden pikalatausmekanismista ja AatonCode-aikakoodijärjestelmästä.

## Aaton-kameramalleja
### Aaton A-Minima
Aaton A-Minima on 16 millimetrin elokuvakamera, jossa on 60 metriä filmiä sisältävä koaksiaalinen filmimakasiini. Siinä käytetään Arriflexin Positive Lock- eli PL-objektiivinkiinnitystä, ja sen kuvausnopeus on 1–32 ruutua sekunnissa, erillisellä 12 voltin akulla 1–50 ruutua sekunnissa.

### Aaton Xterà ja XTR-Prod
Aaton Xterà ja XTR-Prod ovat 16 millimetrin elokuvakameroita, joissa on 120 tai 240 metriä filmiä sisältävä koaksiaalinen filmimakasiini. Niissäkin käytetään PL-objektiivinkiinnitystä, ja niiden kuvausnopeus on 1–72 ruutua sekunnissa.

### Aaton 35-III
Aaton 35-III on 35 millimetrin filmiä käyttävä elokuvakamera, jossa on 120 metrin Active Displacement -filmimakasiini. Objektiivinkiinnitys on PL-tyyppiä, ja kuvausnopeus 2–40 ruutua sekunnissa.

### Aaton Penelope
Aaton Penelope on 35 millimetrin kamera, jossa on 120 metrin Displacement-makasiini ja PL-objektiivinkiinnitys. Sen kuvausnopeus on 3–40 ruutua sekunnissa.

## Lähteet
Sam Rayburn

**Samuel Taliaferro Rayburn** (6. tammikuuta 1882 – 16. marraskuuta 1961) oli yhdysvaltalainen demokraattipoliitikko. Hän edusti Texasin osavaltion neljättä vaalipiiriä vuosina 1913–1961 ja toimi edustajainhuoneen puhemiehenä vuosina 1940–1947, 1949–1953 ja 1955–1961 yhteensä 17 vuotta, pidempään kuin yksikään toinen.

Rayburn oli Texasin osavaltion edustajainhuoneen jäsen 1909–1913 ja puhemies 1911–1913 ennen kuin hänet valittiin kongressiin. Hän kuoli syöpään 79-vuotiaana ja sai postuumisti Kongressin kultamitalin.

## Lähteet

## Aiheesta muualla

*Sam Rayburnin henkilöartikkeli kongressin sivuilla
Jukka Koskinen

**Jukka Koskinen** -nimisiä henkilöitä:

* Jukka Koskinen, suomalainen bassokitaristi
* Jukka Koskinen, suomalainen jalkapalloilija
* Jukka Koskinen, suomalainen lentopallovalmentaja
* Jukka Koskinen, suomalainen säveltäjä.
Marusha

**Marusha** (oik. **Marusha Aphrodite Gleiß**, s. 18. marraskuuta 1966 Nürnberg, Länsi-Saksa) on saksalainen elektronista musiikkia esittävä ja tekevä artisti. Hänen tunnetuin kappaleensa lienee vuonna 1994 valmistunut coverversio *[[Ihmemaa Oz (vuoden 1939 elokuva)|Ihmemaa Oz]]* -elokuvasta tunnetuksi tulleesta kappaleesta ”Somewhere Over the Rainbow”.

Sana *marusha* on kreikkaa ja tarkoittaa *kaunista* ja *upeaa*.

## Diskografia
### Singlet
* *Rave Channel*
* *Whatever Turns You*
* *Go Ahead* 
* *Somewhere Over The Rainbow*
* *Over The Rainbow, Mayday Rave Olympia Live EP*
* *It Takes Me Away*
* *Trip To Raveland*
* *Deep*
* *Unique*
* *Secret*
* *Ur Life*
* *My Best Friend*
* *Free Love*
* *Ultimate Sound*
* *Jet als Maru (Drum’n’Bass Projekt Marushas)*
* *Jumpstart*
* *Touch Base als MARU*
* *Chimes als MARU*
* *Were here als MARU*
* *Snow In July*
* *Cha Cha Maharadsha*
* *Kick It (Heat)*

### Albumit
* 1994 *Raveland* 
* 1995 *Wir* 
* 1998 *No Hide No Run*
* 2002 *Nonstop (Mix-CD)*
* 2004 *Offbeat*	
* 2007 *Heat*
* 2012 *Club Arrest*
* 2018 *Rave Satellite*

## Lähteet

## Aiheesta muualla

* Artistin kotisivut
Serbien ensimmäinen kansannousu

**Serbien ensimmäinen kansannousu** oli serbien kansallinen vallankumous, joka kesti noin yhdeksän vuotta ja yhdeksän kuukautta (1804–1813) ja jonka tarkoituksena oli tehdä Serbiasta itsenäinen valtio yli 300-vuotisen ottomaanihallinnon jälkeen. Kapina syttyi vuonna 1804 ottomaanien järjestettyä joukkomurhan, jossa surmattiin joukko serbiylimyksiä. Kapinaa johti Karađorđe. Vaikka kansannousu murskattiinkin vuonna 1813, antoi se kipinän serbien toiselle kansannousulle vuonna 1815, jonka ansiosta Serbiasta tuli autonominen ruhtinaskunta vuonna 1817 (virallisesti vuonna 1829).
Brian Mulroney

**Martin Brian Mulroney** PC, CC, GOQ, (20. maaliskuuta 1939 – 29. helmikuuta 2024) oli kanadalainen asianajaja, liikemies ja poliitikko. Hän toimi progressiivis–konservatiivisen puolueen (nyk. Kanadan konservatiivipuolue) johtajana vuosina 1983–1993 ja Kanadan 18. pääministerinä vuosina 1984–1993.

Mulroney syntyi Baie-Comeaussa, Québecissä. Hänen vanhempansa Benedict ja Irene (O'Shea) Mulroney olivat katolisia kanadanirlantilaisia, ja poika oppi puhumaan sekä englantia että ranskaa.

Mulroney oli koulutukseltaan lakimies ja erikoistu työmarkkinaneuvotteluihin. Hänestä tuli 1976 Iron Ore Company of Canadan varatoimitusjohtaja, ja vuosina 1977–1983 hän toimi sen toimitusjohtajana.

Mulroney johdatti progressiivis–konservatiivisen puolueensa selvään vaalivoittoon vuoden 1984 parlamenttivaaleissa, jossa se sai 211 paikkaa edustajainhuoneeseen. Mulroneyn aikana allekirjoitettiin Kanadan, Yhdysvaltain ja Meksikon välinen Nafta-sopimus sekä hyvin epäsuosittu arvonlisäveron tuonut laki. Hän yritti myös saada Quebecin allekirjoittamaan Kanadan perustuslaki. Mulroney oli pääministerinä historiallisen epäsuosittu, minkä takia hänen puolueensa koki vuoden 1993 parlamenttivaaleissa ennennäkemättömän tappion.

Mulroney meni 1973 naimisiin Milica "Mila" o.s. Pivničkin kanssa, ja he saivat neljä lasta: Carolinen, Benedictin, Markin ja Nicholaksen. Lapsista Caroline Mulroney on toiminut poliitikassa ja Ben Mulroney televisiojuontajana. Hänen muistelmateoksensa *Memoirs: 1939–1993* julkaistiin 2007. 

Vuonna 2011 sai ensi-iltansa Mulroneystä kertova 71-minuuttinen koominen televisio-ooppera *Mulroney – The Opera*, joka on esitetty myös Yle Teema -kanavalla.

## Lähteet

## Aiheesta muualla
Tallipäivystäjä

**Tallipäivystäjä** oli höyryveturien aikakaudella veturitalleilla öisin toimiva rautatiealan ammattilainen tai sellaiseksi koulutettava. 

Tallipäivystäjän tehtävät olivat moninaisia; hän toimi mm. tallien yövartijana eli valvoi, etteivät asiattomat päässeet talleihin, lisäsi tarpeen vaatiessa polttoainetta lämpiminä pidettäviin tai ylöslämmitettäviin vetureihin, hoiti tallikokonaisuuteen kuuluvaa ns. tallikattilaa, josta saatiin mm. lämmityshöyryä sekä hoiti kaikenlaiset muut juoksevat työt.

Tallipäivystäjinä käytettiin yleensä lämmittäjä- tai konepajaoppilaita. 

Nykyisin tallipäivystäjät ovat veturinkuljettajan pätevyyden omaavia vuoroesimiehiä.

## Lähteet
* Mikko Ivalo: Höyryveturit ja niiden hoito
Greg Jacina

**Greg Jacina** (s. 22. toukokuuta 1982 Guelph, Kanada) on kanadalainen jääkiekkoilija, joka siirtyi kaudeksi 2012–2013 Italian pääsarjan SV Ritten-Renoniin.

Jacina pelasi viimeiset juniorikautensa OHL-sarjassa. Hän pelasi OHL:ssa viisi kautta Guelph Stormissa, Owen Sound Plattersissa ja Mississauga IceDogsissa. Yhteensä Jacinalle tuli OHL-pelejä 234, joissa kertyi yhtä monta pistettä.

Jacina teki NHL-joukkue Florida Panthersin kanssa farmisopimuksen syksyllä 2003. Ammattilaisuransa Jacina aloitti syksyllä 2003 ECHL-seura Augusta Lynxissä. Hän pääsi pelaamaan kauden 2003–2004 aikana myös AHL:n Rochester Americansissa. Seuraavalla kaudella Jacina vakiinnutti paikkansa AHL-tasolla Rochesterissa. Ensimmäisen NHL-ottelunsa Jacina pelasi kauden 2005–2006 aikana, kun hän pelassi 11 ottelua Floridassa. Seuraavallakin kaudella Jacinalle merkittiin kolme NHL-peliä, vaikka edelleen pääosa kaudesta meni Rochesterissa.

Jacina teki kaudesta 2007–2008 sopimuksen SM-liiga-seura Lukon kanssa. Hän joutui kuitenkin olkapääleikkaukseen ennen kauden alkua, eikä pelannut kauden aikana peliäkään. Jacina palasi Lukkoon kaudeksi 2008–2009. Jacina ei pelannut Lukossa kuin marraskuulle asti, jolloin Lukko purki hänen koesopimuksensa. Tappara hankki Jacinan muutaman päivän päästä joukkueeseensa paikkaamaan loukkaantumisista kärsinyttä hyökkäystä. Tapparasta Jacina jatkoi vielä saman kauden aikana Ruotsin toiseksi korkeimmalle sarjatasolle, Allsvenskaniin, kun Västerås hankki hyökkääjän.

Kaudeksi 2009–2010 Jacina siirtyi Serie A -joukkue SV Ritten-Renoniin. Seuraavaksi kaudeksi hän siirtyi Tanskan pääsarjan Odense Bulldogsiin ja kaudeksi 2011–2012 saman sarjan Frederikshavn White Hawksiin. Frederikshavnissa Jacina pelasi kauden ja palasi sitten takaisin Italian Ritten-Renoniin.

## Lähteet

## Aiheesta muualla
*
Ellsworth Kelly

**Ellsworth Kelly** () oli yhdysvaltalainen taidemaalari ja kuvanveistäjä, joka kuului maansa tunnetuimpiin minimalisteihin. 

Kelly opiskeli Pratt Institutessa Brooklynissä vuosina 1941–1943 ennen joutumistaan palvelukseen toisessa maailmansodassa.

Sodan jälkeen Kelly täydensi opintojaan School of the Museum of Fine Artsissa Bostonissa ja École des Beaux-Artsissa Pariisissa. Hänen ensimmäinen oma näyttelynsä pidettiin vuonna 1951, ja hän toimi vuodesta 1974 Yhdysvaltain Taiteiden ja kirjallisuuden akatemian jäsenenä.

## Suomessa
Ellsworth Kelly osallistui Ars 83 -näyttelyyn neljällä suurikokoisella maalauksellaan *Kaari XI* (1974), *Punainen paneeli* (1980), *Tumma siniharmaa* (1980) sekä *Diagonaali ja paneeli XIV* (1982).     

## Lähteet

## Aiheesta muualla
* Ellsworht Kellyn muistokirjoitus Helsingin Sanomissa .
Goddammit I Love America!

**Goddammit I Love America!** on Mr. Bungle -yhtyeen kasetilla julkaistu omakustannealbumi.

## Raidat
#"Bloody Mary" – 5:21 
#"Egg" – 6:05 
#"Goosebumps" – 5:14 
#"Waltz For Grandma's Sake" – 6:13 
#"Carousel" – 3:39 
#"Definitions Of Shapes" – 5:54 
#"Incoherence" – 1:11 

## Muusikot
*Mr. Bungle - tuottaja
*Mike Patton - laulu (sisälmykset)
*Trevor Dunn - bassokitara (peukalo)
*Trey Spruance - kitara (sormet)
*Theo Lengyel - saksofoni (tööttäilyt)
*Hans Wagner - rummut (nahat)
*Jeff Landen - tuottaja, miksaaja
Filippiinien yliopisto

**Filippiinien yliopisto** (, ) on Filippiinien ainoa kansallinen yliopisto. Yliopisto perustettiin vuonna 1908 lakimuutoksella ja sen koulutustarjonta kattaa lähes kaikki alat mukaan lukien maatalous-, lääke- ja oikeustiede; luonnon- ja yhteiskuntatieteet sekä tekniset tieteet ja taiteen.

Yliopisto on arvostettu ja Filippiinien valtion tuen ansiosta yliopiston lukukausimaksut ovat maan halvimpia. Tämän seurauksena kilpailu opiskelupaikoista on erittäin kovaa ja useisiin sen osayliopistoihin on vaikea päästä opiskelemaan. Filippiinien yliopisto kuuluu Kaakkois-Aasian ASEAN-maiden (ja sitä täydentävään ASEAN+3-maiden) yliopistoverkkoon.

Yliopisto on tunnettu hyvin poliittisista opiskelijajohtajistaan ja sen entisiin oppilaisiin lukeutuu useampia maan johtavia poliittisia ja taloudellisia johtajia, juristeja, lääkäreitä, taiteilijoita ja yrittäjiä. Monet Filippiinien presidentit ovat opiskelleet yliopistossa. 30 Filippiinien 50 kansallistaiteilijasta ja melkein kaikki kansallistieteilijät (28/29) ovat opiskelleet Filippiinien yliopistossa.

Yliopisto juhli satavuotishistoriaansa vuonna 2008.

## Filippiinien yliopiston osayliopistot
Yliopistojärjestelmä koostuu kahdeksasta osayliopistosta, jotka toimivat eri puolilla Filippiinejä. Monella osayliopistolla on useita kampuksia; yhteensä kampuksia on 17. Suurin osayliopistoista on UP Diliman, joka sijaitsee noin 10 km Manilasta koilliseen. Puolet Filippiinien yliopiston opiskelijoista on ollut Dilimanissa.

Filippiinien yliopiston osayliopistot, niiden pääkampusten sijainnit, perustamisvuosi, opiskelijamäärä, sisäänottoprosentti, ja kansallinen ranking (EduRankin mukaan):
* UP Diliman, Quezon City, 1908; 22&nbsp;500, 15%; 1.
* UP Los Baños, Los Banos/ Laguna, 1909; 12&nbsp;500, 13%; 5.
* UP Manila, Manila, 1908 (lääketiede); 5&nbsp;500, 43%; 6.
* UP Visayas, Iloilo, Panay Island, 1979; 5&nbsp;500, 5%; 16. 
* UP Baguio, Baguio City, 1961; 2&nbsp;500, 78%; 30.
* UP Mindanao, Davao, 1995; 1&nbsp;500, 15%; 50.
* UP Open University, Los Banos/ Laguna ja verkko, 10 oppimiskeskusta ja 19 testauskeskusta, 1995; 
* UP Cebu, Cebu City, autonominen college 2010, autonominen yliopisto 2016;

## Lähteet

## Aiheesta muualla

* Yliopiston kotisivu
Irvin Kershner

**Irvin Kershner** (29. huhtikuuta 1923 Philadelphia – 27. marraskuuta 2010 Los Angeles) oli yhdysvaltalainen elokuvaohjaaja ja -näyttelijä.

Kershner syntyi amerikanjuutalaiseen perheeseen Philadelphiassa, Pennsylvaniassa, ja opiskeli nuoruusvuosinaan musiikkia ja kuvataiteita. Hän valmistui Etelä-Kalifornian yliopiston elokuvakoulusta, ja hänen tunnetuimpien ohjaustensa joukkoon kuuluu Tähtien sota -elokuva *[[Imperiumin vastaisku]]* (1980).

Kershner ohjasi myös muita tunnettuja elokuvia, kuten epävirallisen James Bond -jännärin *[[Älä kieltäydy kahdesti]]* ja *[[RoboCop 2|RoboCop 2:n]]*. Ensiesiintymisensä näyttelijänä hän teki vuonna 1988 Martin Scorsesen elokuvassa *[[Kristuksen viimeinen kiusaus]]*.

Jo vuonna 1961 Kershner oli ehdolla Kultaisen palmun saajaksi elokuvallaan *[[En tahdo kuolla]]*. Hän oli lisäksi vuoden 1977 Emmy-ehdokas. Hän ei tehnyt ohjaajan- eikä näyttelijäntöitä sitten 1990-luvun. 

## Filmografia
* *[[Stakeout on Dope Street]]* (1958)
* *[[The Young Captives]]* (1959)
* *[[En tahdo kuolla]]* (*Hoodlum Priest*, 1961)
* *[[Face in the Rain]]* (1963)
* *[[The Luck of Ginger Coffey]]* (1964)
* *[[Ihana hulluus]]* (*A Fine Madness*, 1966)
* *[[Pesunkestävä huijari]]* (*The Flim-Flam Man*, 1967)
* *[[Rakkautta (elokuva)|Rakkautta]]* (*Loving*, 1970)
* *[[Pää pilvissä]]* (*Up the Sandbox*, 1972)
* *[[S.P.Y.S. – vauhkot vakoojat]]* (*S.P.Y.S.*, 1974)
* *[[Mies hevosena osa 2 – ”Paluu”]]* (*The Return of a Man Called Horse*, 1976)
* *[[Kotkat hyökkäävät]]* (*Raid on Entebbe*, 1976)
* *[[Laura Marsin silmät]]* (*Eyes of Laura Mars*, 1978)
* *[[Imperiumin vastaisku]]* (*Star Wars: Episode V: The Empire Strikes Back*, 1980)
* *[[Älä kieltäydy kahdesti]]* (*Never Say Never Again*, 1983)
* *[[Tien päällä (vuoden 1989 elokuva)|Tien päällä]]* (*Traveling Man*, 1989)
* *[[RoboCop 2]]* (1990)

## Lähteet

## Kirjallisuutta
*Bagh, Peter von: ”Lentävä amerikkalainen”, Irvin Kershnerin haastattelu. *Filmihullu* 4/2003.
*Timonen, Lauri: ”Kuunpölyinen Kershneriadi”. *Filmihullu* 4/2003.

## Aiheesta muualla
*
Anitra Karto

**Irma Anitra Karto-Härmä** (ent. **Heinonen**, o.s. **Gustafsson**; ) oli suomalainen tanssija, näyttelijä ja kirjailija. Hän toimi ohjaajana Helsingin Naisvoimistelijoissa. Karto avioitui 1938 voimistelunopettaja Mauno Heinosen kanssa, joka kaatui talvisodassa 2. maaliskuuta 1940. Kartolle myönnettiin Pro Finlandia -mitali 1956. Hän kuoli 47-vuotiaana ja hänet on haudattu Helsinkiin Hietaniemen hautausmaalle.

## Kuvia

Tiedosto:Tanssitaiteilija ja näyttelijä Anitra Karto (musketti.M012-HK19930423-1549).jpg|1930-luvun loppu
Tiedosto:Tanssitaiteilija ja näyttelijä Anitra Karto (musketti.M012-HK19930423-1544).jpg|1930-luvun loppu
Tiedosto:Tanssitaiteilija ja näyttelijä Anitra Karto (musketti.M012-HK19930423-1545).jpg|1930-luvun loppu
Tiedosto:Tanssitaiteilija ja näyttelijä Anitra Karto (musketti.M012-HK19930423-1548).jpg|1930-luvun loppu
Tiedosto:Tanssitaiteilija ja näyttelijä Anitra Karto (musketti.M012-HK19930423-1550).jpg|1930-luvun loppu
Tiedosto:Tanssitaiteilija ja näyttelijä Anitra Karto (musketti.M012-HK19930423-1541).jpg|1930-luvun loppu
Tiedosto:Tanssitaiteilija ja näyttelijä Anitra Karto (musketti.M012-HK19930423-1559).jpg|1940-luvun alku
Tiedosto:Tanssitaiteilija ja näyttelijä Anitra Karto (musketti.M012-HK19930423-1555).jpg|1940-luku


## Julkaisut
* *Virkistyskurssi*: romaani. Otava 1941. (nimimerkillä *Marja Ritna*)
* *Joka naisen voimisteluopas*. Kansa terveeksi n:o 4. Gummerus 1942.
* *Maija Mitätön : tarina nykyaikaisesta Tuhkimosta*. Gummerus 1942.
* *Pennitön dollariprinsessa*: romaani. Gummerus 1942.
* *Toipumisloma : kesäinen kertomus kahdesta typerästä nuoresta, jotka tekivät rakkaudesta hyvin mutkallisen jutun*. Gummerus 1943.
* *Tanssin tahdissa: kokoelma klassillisia salonkitansseja sekä ulkolaisia tanhuja nuotteineen*. WSOY 1946.

## Filmografia
* *[[Aatamin puvussa... ja vähän Eevankin (vuoden 1940 elokuva)|Aatamin puvussa... ja vähän Eevankin]]* (1940)
* *[[Anu ja Mikko (vuoden 1940 elokuva)|Anu ja Mikko]]* (1940)
* *[[Poikani pääkonsuli]]* (1940)
* *[[Onnellinen ministeri]]* (1941)
* *[[Neiti Tuittupää]]* (1943)

## Lähteet
*

### Viitteet

## Aiheesta muualla

*
Mike Siklenka

**Mike Siklenka** (s. 18. joulukuuta 1979 Meadow Lake, Saskatchewan, Kanada) on uransa päättänyt kanadalainen jääkiekkoilija.

Washington Capitals varasi Siklenkan NHL:ään vuoden . Siklenka teki vuonna 1999 tulokassopimuksen Washingtonin kanssa. Hän pelasi seuraavien kolmen kauden ajan Washingtonin farmijoukkueissa AHL:n Portland Piratesissa ja ECHL:n Richmond Renegadesissa ja Hampton Roads Admiralsissa. Kaudella 2002–2003 Siklenka teki sopimuksen Philadelphia Flyersiin, jossa pääsi pelaamaan ensimmäisen NHL-ottelunsa. Yhtä NHL-ottelua lukuun ottamatta Siklenka pelasi Flyersin farmiseurassa Philadelphia Phantomsissa.

Kaudella 2003–2004 Siklenka joutui useaan siirtoon. New York Rangers otti hänet waiver-listalta, jonne hän oli joutunut Philadelphiassa. Siklenka pelasi Rangersissa toisen NHL-ottelunsa, jonka jälkeen Philadelphia nappasi hänet uudelleen itselleen waiverista. Myöhemmin saman kauden aikana Philadelphia kauppasi Siklenkan Dallas Starsiin vaihdossa Steve Gaineyhyn. Hän pelasi kauden aikana Rangersissa yhden NHL-ottelun ja otteluita kolmessa farmijoukkueessa: Philadelphia Phantomsissa, ja Utah Grizzliesissä AHL:ssa sekä Trenton Titansissa ECHL:ssä.

Kaudeksi 2004–2005 Siklenka päätti siirtyä pelaamaan Eurooppaan. Siklenka pelasi kaksi kautta Itävallan pääsarjassa Klagenfurtissa. Hän voitti kummallakin kaudellaan liigan jäähytilaston. Jälkimmäisellä kaudellaan hän sai 206 jäähyminuuttia. Siklenka jatkoi samaa tahtia myös Leksandissa Allsvenskanissa kaudella 2006–2007, jossa voitti myös sarjan jäähykuninkuuden. Ruotsin kakkostasolta Siklenka siirtyi SM-liigaan Lukkoon, jossa pelasi yhden kauden. Kaudeksi 2008–2009 Siklenka palasi Itävallan pääsarjaan, kun hän teki sopimuksen EC Salzburgin kanssa. Hän pelasi Salzburgissa kaksi kautta, kunnes sai sopimuksen Atlanta Thrashersin kanssa kaudeksi 2010–2011. Siklenka siirtyi kuitenkin takaisin Itävaltaan jo samalla kaudella pelattuaan AHL:n Chicago Wolvesissa 36 ottelua. Tammikuusta 2011 kevääseen 2016 Siklenka edusti Klagenfurtia.

## Lähteet

## Aiheesta muualla
*
Nokia E50

**Nokia E50** on Nokian valmistama matkapuhelin. Se kuuluu Nokian E-sarjaan, joista puhutaan yrityspuhelimina. Puhelimessa on Symbian S60 3rd edition -käyttöjärjestelmä. Puhelimen tilavuus on 70 cm³.

## Lähteet
*

## Aiheesta muualla
*www.nokia.fi
* Käyttöohjeet 
* Nokia E50 - Tuki
Frédéric Guesdon

**Frédéric Guesdon** (s. 14. lokakuuta 1971, Saint-Méen-le-Grand) on ranskalainen maantiepyöräilijä. Guesdon aloitti ammattilaisuransa vuonna 1995 *Groupement*-tallissa. Seuraavaksi kaudeksi hän siirtyi Polti-talliin ja sijoittui 11. Pariisi-Roubaixissa ja kolmanneksi Ranskan mestaruuskilpailuissa. 

Guesdonin läpimurto tapahtui vuonna 1997 hänen siirryttyä vasta-aloittaneeseen Française des Jeux -talliin. Hän aloitti kauden vahvasti ja voitti Pariisi-Roubaixin. Seuraavaa suurta voittoa hän sai kuitenkin odottaa vuoteen 2000 saakka, jolloin hän otti etappivoiton Dauphiné Libéré -kilpailussa. Myös vuonna 2002 hän voitti Dauphiné Libéréssä etapin. Pariisi-Tours-kilpailun hän voitti vuonna 2006. Hän lopetti uransa 2012.

## Saavutuksia
*Pariisi-Roubaix: 1997 voitto, 2006 seitsemäs
*Pariisi-Tours: 2006 voitto
*Flanderin ympäriajo: 2003 kuudes
*Dauphiné Libéré:
**2000 voitto etapilla 1
**2002 voitto etapilla 5
*Classic Haribo: 1997 voitto
*Tour du Limousin: 1997 voitto etapilla 2
*Tour de l'Ain: 1999 voitto etapilla 1
*Giro della Provincia di Lucca: 2000 voitto etapilla 1
*GP de Isbergues: 1999 kolmas, 2000 kolmas, 2004 toinen, 2006 kolmas
*Välimeren ajo: 2001 voitto mäkikilpailussa
*Delta Ronde van Midden-Zeeland: 2003 kolmas
*Tropicale Amissa Bongo: 
**2006 kokonaiskilpailussa toinen, voitto prologissa
**2007 kokonaiskilpailun voitto

## Lähteet
* Frédéric Guesdon trap-friis-tietokannassa 
* Frédéric Guesdon cyclingarchives.com-sivustolla
1–2–3–4–tulta!

**1–2–3–4–tulta!** on suomalaisen iskelmälaulaja Vicky Rostin toinen studioalbumi. Se julkaistiin vuonna 1976.

## Kappaleet
Kaikki kappaleet on sovittanut Veikko Samuli, joka myös johtaa orkesteria.
# 
# 
# 
# 
# 
# 
# 
# 
# 
# 
# 
# 

## Lähteet
Narnia (täsmennyssivu)

**Narnia** voi viitata seuraaviin asioihin:

* Narnia, antiikin aikainen kaupunki Umbriassa Italiassa; nykyinen Narni
* Narnia, C. S. Lewisin fantasiaromaaneissa esiintyvä maa
* *[[Narnian tarinat]]*, C. S. Lewisin kirjoittama fantasiaromaanisarja
* Narnia, ruotsalainen neoklassinen metalliyhtye
Oon voimissain

**Oon voimissain** on suomalaisen iskelmälaulaja Vickyn viides vuonna 1979 studioalbumi. Levy koostuu aikansa tunnetuista funk -ja diskomusiikin kappaleista, jotka on käännetty suomeksi. Nimikappaleesta tuli Suomessa todellinen kestohitti. Muita levyn tunnettuja kappaleita ovat ”Menolippu”, ”Soita kelloain” sekä ”Koputa puuta”.

Albumi julkaistiin Delta-levymerkillä vinyylilevynä ja C-kasettina.

## Kappaleet
Kaikki sovitukset Veikko Samuli.

; A-puoli
# 
# 
# 
# 
# 

### B-puoli
# 
# 
# 
# 
# 

## Tekijät
### Muusikoita
* Virve ”Vicky” Rosti – laulu
* Ami Aspelund – taustalaulut (3, 7, 10)
* Maarit Hurmerinta – taustalaulut (3, 10)
* Aimo Jaara – taustalaulut (1, 2, 5, 8, 9)
* Marjo-Riitta Kervinen – taustalaulut (”Antaudun”)
* Irina Milan – taustalaulut (1, 2, 5, 9)
* Esko Heikkinen – trumpetti (2, 6, 9)
* Markku Johansson ja Simo Salminen – trumpetit (”Antaudun”)
* Juhani Aalto, Petri Juutilainen ja Mircea Stan – pasuunat (”Antaudun”)
* Pentti Lahti – saksofonit (”Antaudun”)
* Veikko Samuli – kapellimestari, kosketinsoittimet (ei: 3, 10)
* Kari Kuusamo – kosketinsoittimet, syntetisaattorit (3, 10)
* Juha Björninen – sähkökitarat (1, 3–5, 7, 9, 10)
* Kalle Lae – kitarat (ei: 3, 10)
* Heikki Laurila – kitarat (”Johnny, oi Johnny”)
* Janne Louhivuori – sähkökitarat (1, 3, 7, 10)
* Matti Tyni – sähköbasso (todennäköisesti ”Johnny, oi Johnny”)
* Heikki ”Häkä” Virtanen – sähköbasso (kaikki paitsi ”Johnny, oi Johnny”)
* Vesa Aaltonen – rummut (1–3, 6)
* Tapani ”Nappi” Ikonen – rummut (”Ohari”), lyömäsoittimet (3, 10)
* Roope Koistinen – rummut ja lyömäsoittimet (3, 10)
+
* Heikki Hämäläinen – viulut (4, 8)
* Heikki Tamminen – viulut (6, 8)
* Heikki Vehmanen – alttoviulut (6, 8)
* Jaakko Raulamo – sellot (4, 6)

### Tuotanto
* Jaakko Salo – tuotanto
* Finnscandia-studio, Helsinki / Jukka Teittinen & Tom Vuori – äänitys
* Henrik Schütt – valokuvat
* Renne Angelvuo – kotelo

## Lähteet
Sata salamaa

**Sata salamaa** on suomalaisen iskelmälaulaja Vicky Rostin kuudes, vuonna 1987 julkaistu studioalbumi. Rosti edusti nimikappaleella Suomea vuoden 1987 Eurovision laulukilpailussa.

## Kappaleet
Kaikki sovitukset Kalervo Halonen, ellei toisin mainittu.

; A-puoli
# 
# 
# 
# 
# 

; B-puoli
# 
# 
# 
# 
# 

Lähteet:

## Tekijät
### Muusikot
* Vicky Rosti – laulu, taustalaulu (6)
* Esa Kaartamo – laulu (10), taustalaulu (6)
* Kisu Jernström ja Kim Lönnholm – taustalaulu (6)
* Kassu Halonen – kosketinsoittimet, taustalaulu
* Juha Björninen – kitarat
* Jarmo Nikku – kitarat (kaikki paitsi ”Sata salamaa”)
* Häkä Virtanen – basso (kaikki paitsi ”Ja sydän lyö”)
* Miri Miettinen – rummut (kaikki paitsi ”Ja sydän lyö”)
Lähde:

### Tuotanto
* Kassu Halonen – tuottaja
* Takomo-studiot / Dan Tigerstedt – äänitys ja miksaus (kaikki paitsi ”Sata salamaa”)
* MTV-studiot / Jari Laasanen – äänitys ja miksaus (”Sata salamaa”)
* Jussi Aalto / Atelier Arkadia – valokuvaus
* Marjo Lehtosalo – kannen suunnittelu
Lähteet:

## Lähteet
Tunnen sen täysillä taas

**Tunnen sen täysillä taas** on suomalaisen iskelmälaulaja Vicky Rostin 7. studioalbumi. Se julkaistiin vuonna 1992.

## Kappaleet
#
#
#
#
#
#
#
#
#
#

## Lähteet

## Aiheesta muualla
* Tunnen sen täysillä taas discogs.com -sivustolla
Katy Sexton

**Katy Sexton** MBE (s. 21. heinäkuuta 1982 Portsmouth) on brittiläinen uimari.

Sexton on ensimmäinen brittiläinen naisuimari, joka on voittanut kultaa uinnin maailmanmestaruuskilpailuissa. Sexton voitti 200&nbsp;m selkäuinnin vuoden 2003 maailmanmestaruuskilpailuissa. Hän osallistui myös Ateenan vuoden 2004 olympialaisiin ja oli 200&nbsp;metrin selkäuinnin finaalissa seitsemäs. Vuoden 1998 Kansainyhteisön kisoissa hän voitti 200&nbsp;metrin selkäuinnin ja sijoittui kolmanneksi vuonna 2002.
Bob Grant

**Bob Grant** (s. **Robert Sinclair Grant** 14. huhtikuuta 1932 Lontoo – 8. marraskuuta 2003) oli brittiläinen näyttelijä, joka muistetaan erityisesti rahastaja Jack Harperin roolista televisiosarjassa *[[Mennään bussilla]]*. Grant esiintyi 1980-luvulla myös suomalaisessa tv-mainoksessa, jossa hän mainosti *[[Lontoo rae|Lontoon rae]]* -makeisia.

Masennuksesta kärsinyt Grant teki itsemurhan marraskuussa 2003.

## Lähteet

## Aiheesta muualla
*
The Ronettes

**The Ronettes** oli yhdysvaltalainen 1960-luvun popyhtye. Yhtyeen muodostivat keulahahmo Veronica Bennett (myöh. Ronnie Spector), hänen siskonsa Estelle Bennett ja heidän serkkunsa Nedra Talley (myöh. Nedra Talley Ross). 

## Alkutaival
Vuonna 1957 Ronnie kokosi kasaan yhtyeen, johon kuuluivat hänen isosiskonsa Estelle, heidän serkkunsa Nedra Talley ja kolme muuta serkkua, joista kaksi oli tyttöjä ja yksi poika (Ira). Yhtye supistui kuitenkin kolmeen jäseneen; Bennetteihin ja Talleyhyn. Sen nimenä oli hetken aikaa *The Darling Sisters,* "Siskokullat"*.* Sisarusten äiti nimesi heidät uudelleen nimellä *Ronnie and the Relatives,* "Ronnie ja sukulaiset". Vuonna 1959 yhtye pääsi esiintymään kykykilpailuun Apollo-teatterissa New Yorkissa, koska teatterin omistaja sattui olemaan äidin donitsikahvilan asiakas. He voittivat kilpailun. Ryhmä alkoi tanssia twistiä *Peppermint Loungessa*. Äitinsä neuvosta he tunkivat rintaliiveihinsä paperia täytteeksi. Yhtye toimi myös Joey Deen ja Bobby Rydellin taustalaulajina. He pyrkivät twistiä käsittelevään elokuvaan, mutta ohjaajan mukaan he olivat liian tummia valkoisiksi ja liian vaaleita mustiksi näyttelijöiksi, jolloin yleisölle jäisi epäselväksi kumpia he esittivät. Yhtyeen nimi vaihtui The Ronettesiksi. 

## Suosio
Vuonna 1963 The Ronettes alkoi tehdä yhteistyötä tuottaja Phil Spectorin kanssa ja nousi samana vuonna kuuluisuuteen listasijalle 2. nousseella kappaleella "Be My Baby". Toinen iso hitti oli "Baby I Love You". Yhtyeen näyttävä ilme oli Estellen kehittelemä tyyli; heidät tunnettiin runsaasta ripsiväristä, lyhyistä halkiohameista ja jättimäisistä tupeeratuista hiuspehkoistaan. Vuonna 1964 ilmestyi yhtyeen ensimmäinen levy *Presenting the Fabulous Ronettes featuring Veronica.* Samana vuonna yhtye teki Ison-Britannian kiertueen.

The Ronettes hajosi vuonna 1966. Veronica Bennet avioitui Phil Spectorin kanssa vuonna 1968 ja ryhtyi erottuaan vuonna 1973 soolouralle. Hän esiintyi vuonna 1974 jälleen The Ronettes -nimellä ilman siskoaan tai serkkuaan. Estelle meni naimisiin yhtyeen managerin Joe Dongin kanssa ja yritti hänkin soolouraa, joka epäonnistui.

## Tekijänoikeuspalkkiot ja Hall of Fame
Vuonna 1988 The Ronettesit peräsivät oikeudessa 10 miljoonaa dollaria maksamattomia tekijänoikeuspalkkioitaan tuottajaltaan Phil Spectorilta. Maksut olivat peräisin elokuvista ja mainoksista, joissa musiikkia oli esitetty, joista Spector oli Ronettesien mukaan maksanut vain 14 000 dollaria. Osa yhtyeen syytteistä kaatui, mutta pitkän käräjöinnin päätteeksi vuonna 2002 he saivat miljoona dollaria, josta jäi kullekin asianajajamaksujen jälkeen päälle reilut 100 000 dollaria.

Vuonna 2007 The Ronettes pääsi Rock and Roll Hall of Fame -museoon Ohiossa.

## Lähteet

## Aiheesta muualla
* 'The Ronettes' Vocal Group Hall of Fame Page
Vicky Rock Vol.1

**Vicky Rock Vol.1** on suomalaisen iskelmälaulaja Vicky Rostin 9. studioalbumi. Se julkaistiin 31. lokakuuta 2007.

## Kappaleet
Kaikki kappaleet sovittaneet Pekka Virtanen, Rami Hillilä, Hannu Rantala ja Kuja Salmi.

#
#
#
#
#
#
#
#
#
#
#
#

## Kokoonpano
* Kuja Salmi – tuottaja, äänittäjä, miksaaja
* Svante Forsbäck – masteroija
* Mikko Harma – kansikuva
* Jouni Haarla – kuvat
* Tero Jämsä – kannet
* Ilkka Vainio – A & R

## Lähteet

## Aiheesta muualla
* Vicky Rock Vol. 1 AXR:n kotisivulla
Umberto Lenzi

**Umberto Lenzi** (6. elokuuta 1931 Massa Marittima, Toscana – 19. lokakuuta 2017 Rooma) oli italialainen elokuvaohjaaja. Hän syntyi Massa Marittimassa, eteläisessä Toscanassa. 

Lenzi ohjasi uransa aikana kymmeniä elokuvia. Hänet tunnetaan kauhuelokuvistaan ja giallo-elokuvistaan, joista kuuluisimmat ovat eksploitaatioelokuvat *[[Cannibal Ferox]]* (1981) ja *[[Nightmare City]]* (1980). Hänen uransa myöhemmissä elokuvissaan on paljon gore-elokuville tyypillisiä elementtejä.

## Filmografia

## Lähteet

## Aiheesta muualla
*Elitisti: Italia violenta – osa 2: Umberto Lenzi.
*
Postkolonialismi

__NOTOC__
**Postkolonialismi** tai **jälkikolonialismi** on tutkimusperinne ja käsite, joka periaatteessa viittaa siirtomaajärjestelmän ja kolonialismin purkautumiseen ja sen jälkeiseen aikaan. Pohjimmiltaan kyseessä on valtasuhteita käsittelevä tutkimussuuntaus, ja kyseessä on enemmän virtaus kuin varsinainen tutkimustraditio. Suomessa postkolonialismiin liittyviä näkökulmia ja käsitteitä on sovellettu muun muassa etnisyyttä, rasismia, muuttoliikkeitä, feminismiä ja kirjallisuutta tutkittaessa.

Postmodernismin piirissä alkoi 1900-luvulla kehittyä postkolonialistinen teoriasuuntaus perustajanaan Edward Said. Tämän pääteos *[[Orientalismi (kirja)|Orientalismi]]* (1978) nojautui vahvasti Foucaultiin. Tavoitteeksi muodostui dekonstruoida läntinen kertomus idästä, jotta ääneen voisivat päästä kolonialismista kärsineet ihmiset. Pluckrose ja Lindsay katsovat  kirjassa *[[Cynical Theories]]*, että postkolonialismin teoreetikot sivuuttavat yhteiskunnalliset ja taloudelliset olot keskittyessään vain puhetapoihin. Niitä eritellessään he syyllistyvät ennakkoluuloiseen essentialismiin luodessaan kielteistä kuvaa läntisestä "orientalismista".

## Katso myös
* Postkolonialistinen kirjallisuus
* Defending the West

## Lähteet
*

### Viitteet

## Kirjallisuutta
* 

## Aiheesta muualla
* Onuoha, Godwin: Post-colonialism: Theoretical Foundations and Relevance to African Politics, kirjassa S.O. Oloruntoba, T. Falola (toim.), *The Palgrave Handbook of African Politics, Governance and Development*, 2018.
Claude Lelouch

**Claude Lelouch** [ləluʃ] (s. 30. lokakuuta 1937 Pariisi) on ranskalainen elokuvaohjaaja ja -käsikirjoittaja.

Lelouch sai vuonna 1966 elokuvallaan *Mies ja nainen* Cannesin Kultaisen palmun; hänet on lisäksi palkittu Oscar-palkinnolla ja David di Donatellolla. Hän on ollut ehdolla kahden Baftan, kahden Kultaisen karhun ja kahden César-palkinnon saajaksi. 

Lelouch'n myöhempien teosten joukkoon kuuluvat *Les uns et les autres* (1981) ja syyskuun 11. päivän terroriteoista kertova *11.9.2001* (2002), jonka yhdestätoista tekijästä Lelouch edusti Ranskaa. 

Lelouch kuului Cannesin elokuvajuhlien tuomaristoon vuonna 1967. Hänellä on lapsia. 

## Lähteet

## Aiheesta muualla

* 
*
Naisilleni

**Naisilleni** on Pertti Neumannin kokoelmalevy vuodelta 1992. Kokoelma sisältää Neumannin soolokappaleita vuosilta 1985–1992. Soolokappaleiden lisäksi kokoelmalla on Neumannin S.E.X.-yhtyeen kappale ”Uuden aamun kitarat”. 

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
Balıkesirin maakunta

**Balıkesir** () on Länsi-Turkissa sijaitseva maakunta. 

Maakunta rajoittuu Egeanmereen lännessä, Çanakkalen maakuntaan luoteessa, Marmaramereen pohjoisessa, Bursan ja Kütahyan maakuntaan idässä sekä Denizlin ja Burdurin maakuntaan pohjoisessa sekä Manisanan ja İzmirin maakuntaan etelässä.

Maakunnan pääkaupunki on Balıkesir (272 569 as., 31.12.2014 arvio). Balıkesirin maakunnan pinta-ala on 14&nbsp;583 neliökilometriä. Väkiluku oli 1&nbsp;155&nbsp;216 vuoden 2011 väestönlaskennassa; vuoden 2015 lopun arvio oli 1&nbsp;186&nbsp;688 asukasta.

Maakunnan nimi tulee persiankielen ilmauksesta, joka tarkoittaa "paljon hunajaa". Tämä viittaa lähialueiden runsaisiin hedelmä- ja vihannessatoihin sekä kuumiin lähteisiin. Luonnollisia työllistäjiä ovat matkailuelinkeinot ja oliivien jalostaminen. Lisäksi maakunnassa on avolouhoksia, joista kaivetaan kaoliinia.

Vuonna 2005  Balikesir nousi otsikoihin siellä havaitun Turkin ensimmäisen lintuinfluenssatapauksen takia. 

## Piirikunnat

Maakunta on jaettu 20 piirikuntaan.

* Altıeylül
* Ayvalık
* Balya
* Bandırma
* Bigadiç
* Burhaniye
* Dursunbey
* Edremit
* Erdek
* Gömeç

* Gönen
* Havran
* İvrindi
* Karesi
* Kepsut
* Manyas
* Marmara
* Savaştepe
* Sındırgı
* Susurluk
 
## Lähteet

## Aiheesta muualla
Naiselleni

**20 suosikkia – Naiselleni** on Pertti Neumannin kokoelmalevy vuodelta 1998. Kokoelma sisältää Neumannin soolokappaleiden lisäksi MAC-yhtyeen kappaleen "Suomi itkee" (1981) ja S.E.X.-yhtyeen kappaleet "Uuden aamun kitarat", "Liftari" ja "Sinä puhut, minä vaikenen" (1987). Levy on osa Warner Music Finlandin 20 suosikkia -kokoelmalevysarjaa.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
#
Tähtisarja – 30 suosikkia (Neumann)

__NOTOC__
**Tähtisarja – 30 suosikkia** on Pertti Neumannin kokoelmalevy vuodelta 2007. Kokoelma sisältää Neumannin soolokappaleita vuosilta 1985–1996. Soolokappaleiden lisäksi kokoelmalla on S.E.X.-yhtyeen kappaleet "Uuden aamun kitarat", "Liftari" ja "Sinä puhut, minä vaikenen".

## Kappaleet

### CD 1
#
#
#
#
#
#
#
#
#
#
#
#
#
#
#

### CD 2
#
#
#
#
#
#
#
#
#
#
#
#
#
#
#

## Katso myös

* Tähtisarja – 30 suosikkia -sarjan muut julkaisut
İzmit

**İzmit** (muinainen **[[Nikomedeia]]**) on Kocaelin maakunnan pääkaupunki Turkin pohjoisosassa. Se sijaitsee Marmaranmeren rannalla noin sata kilometriä Istanbulista itään. Vuonna 2006 siellä arvioitiin asuvan 196&nbsp;247 asukasta. Vuonna 1999 kaupunkia koetteli paha maanjäristys, ennen sitä kaupungissa oli yli 210&nbsp;000 asukasta.

Izmitissä on suuri öljynjalostamo sekä paperi- ja sementtiteollisuutta. Fordilla on autotehdas kaupungin liepeillä. Kocaelin yliopisto on perustettu 1992, ja siellä on 50&nbsp;000 opiskelijaa.

## Historia
Izmit, silloinen Nikomedeia, oli Rooman valtakunnan tärkeistä kaupungeista itäisin, ja Diocletianuksen pääkaupunki tetrarkian aikana vuosina 286–324.  Konstantinus Suuren aikana Nikomedeia oli alueen pääkaupunki kunnes Konstantinus siirsi Rooman valtakunnan pääkaupungin Roomasta Byzantioniin, nykyiseen Istanbuliin, jonka hän rakennutti uudelleen ja nimesi Nova Romaksi.

## Lähteet

## Aiheesta muualla

*
Olav Magne Dønnem

**Olav Magne Dønnem** (s. 21. marraskuuta 1980 Øvre Surnadal) on norjalainen entinen mäkihyppääjä.

Dønnem voitti Continental Cupin kokonaiskilpailun kaudella 2003–2004. Hän voitti kauden aikana kaksi osakilpailua ja oli palkintokorokkeella kaikkiaan seitsemän kertaa. Samalla kaudella hän hyppäsi silloisen Vikersundin lentomäen mäkiennätyksen, 214 metriä. Maailmancupissa hänen parhaaksi osakilpailusijoituksekseen jäi neljäs sija Tšekin Harrachovissa käydyssä kilpailussa vuonna 1998. Kaikkiaan hän osallistui 46:een maailmancupin osakilpailuun. 

Arvokisoissa Dønnemin paras sijoitus on 19. sija vuonna 2000 lentomäen MM-kisoissa Vikersundissa. Kyseessä on myös ainoa kerta kun hän selviytyi toiselle hyppykierrokselle arvokilpailuissa.

## Lähteet
*
Allan MacEachen

**Allan Joseph MacEachen** PC, O.C. (6. heinäkuuta 1921 – 12. syyskuuta 2017) oli kanadalainen Liberaalipuolueen poliitikko. 

MacEachen syntyi Invernessissä, Nova Scotiassa, ja opiskeli St. Francis Xavier -yliopistossa. Hän istui liittovaltion parlamentissa vuosina 1953–1984. Hänellä oli useita ministeriyksiä, ja hän toimi vuosina 1984–1991 senaatin opposition johtajana. 

MacEachen toimi Kanadan Privy Councilin puheenjohtajana vuosina 1968 (siirtymäkauden), 1970–1974 ja 1976–1979. Hän oli Kanadan ensimmäinen varapääministeri vuosina 1977–1979 ja 1980–1984; häntä seurasi niin ikään Liberaalipuolueen Jean Chrétien.

## Lähteet
Kyyjärven Kyky

**Kyyjärven Kyky** on vuonna 1945 perustettu kyyjärveläinen urheiluseura. Kykyllä on kolme urheilujaostoa: palloilujaosto, yhdistelmäjaosto ja frisbeegolfjaosto. Palloilujaoston lajeihin kuuluvat lentopallo, jalkapallo, pesäpallo, sulkapallo ja salibandy. Yhdistelmäjaoston lajeihin hiihto, soutu, melonta, kuntoilu ja avantouinti. Frisbeegolfjaoston ainut laji on frisbeegolf. Seuran hallituksen alaisuudessa on myös yleisurheilu. Seuran miesten lentopallojoukkue KyKy-Betset pelaa Mestaruusliigaa. 

## Lähteet

## Aiheesta muualla
*Kyyjärven Kykyn verkkosivut
Chico Hamilton

**Foreststorn ”Chico” Hamilton** (21. syyskuuta 1921 Los Angeles, Kalifornia, Yhdysvallat – 25. marraskuuta 2013 New York, New York, Yhdysvallat) oli West Coast jazzia edustanut yhdysvaltalainen rumpali. 

Hamilton suoritti sotilaspalvelustaan vuosina 1942–1946. Hän teki ensimmäisen levytyksensä Slim Gaillardin kanssa ja jatkoi uraansa yhteistyöllä Jimmy Mundyn, Count Basien ja Lester Youngin kanssa. Hän toimi Lena Hornen kiertuerumpalina 1948–1955 ja soitti Gerry Mulliganin yhtyeessä 1952–1953. Hänet tunnetaan etupäässä omasta kvintetistään, jonka hän perusti 1955 ja jonka kokoonpano ennätti vuosien varrella vaihtua useaan otteeseen. Alkuperäisen kvintettinsä Hamilton hajotti 1966, mutta hän ei lopettanut uraansa vaan jatkoi sitä 2000-luvulle saakka.

## Diskografia
### Orkesterinjohtaja

*1955: Chico Hamilton Trio (10" LP)
*1955: Chico Hamilton Quintet Feat. Buddy Collette
*1960: Original Chico Hamilton Quintet
*1956: Chico Hamilton Quintet in Hi-Fi
*1956: Chico Hamilton Trio (12" LP)
*1957: Chico Hamilton Quintet
*1957: Zen: The Music of Fred Katz
*1957: Sweet Smell of Success
*1958: South Pacific in Hi-Fi
*1958: Chico Hamilton Trio Introducing Freddie Gambrel
*1959: Ellington Suite (1958 version Feat. Eric Dolphy)
*1959: With Strings Attached
*1959: Gongs East!
*1959: The Three Faces of Chico
*1959: That Hamilton Man
*1960: Bye Bye Birdie / Irma La Douce
*1960 Chico Hamilton Special
*1962: Drumfusion
*1962: Litho
*1962: A Different Journey
*1962: Passin' Thru (Impulse!)
*1963: The Great Chico Hamilton Feat. Paul Horn (Crown)
*1963: Man from Two Worlds (Impulse!)
*1965: Chic Chic Chico (Impulse!)
*1966: El Chico (Impulse!)
*1966: The Further Adventures of El Chico (Impulse!)
*1966: The Dealer (Impulse!)
*1967: The Best of Chico Hamilton
*1968: The Gamut
*1969: The Head Hunters
*1970: El Exigente / The Demanding One
*1973: The Master
*1974: Live at Montreux (Feat Albert King, Little Milton)

*1975: Peregrinations
*1976: The Players
*1977: Catwalk
*1979: Reaching for the Top
*1980: Nomad
*1988: Euphoria
*1990: Transfusion
*1991: Reunion
*1992: Arroyo
*1993: Trio!
*1994: My Panamanian Friend (The Music of Eric Dolphy)
*1994: Dancing to a Different Drummer
*1998: Complete Pacific Jazz Recordings of the Chico Hamilton Quintet
*1999: Timely
*2000: Original Ellington Suite (1958)
*2001: Foreststorn
*2002: Thoughts Of...
*2006: Juniflip
*2006: Believe
*2006: 6th Avenue Romp
*2006: Heritage
*2007: Hamiltonia
*2007: Mysterious Maiden (180g  vinyyli LP)
*2008: It's About Time EP
*2008: Chico Hamilton Presents: Alternative Dimensions of El Chico (EP)
*2008: Andrew Hill and Chico Hamilton - Dreams Come True
*2008: Trio! Live @ Artpark
*2009: The Alternative Dimensions of El Chico (12" tupla vinyyli)
*2009: Twelve Tones of Love
*2011: Revelation (10" vinyyli EP)
*2011: Euphoric (EP)
*2011: Revelation

### Sessiomuusikkona
** Gábor Szabó **
*Spellbinder (Impulse!, 1966)

## Lähteet
Helvetia (täsmennyssivu)

**Helvetia** voi tarkoittaa ainakin seuraavia asioita:
*Helvetia, roomalaisten käyttämä nimitys nykyisen Sveitsin alueesta
*helvetialaiset, kelttiheimo
*Helvetian tasavalta, valtio Sveitsin alueella 1798-1803
*Helvetia, Sveitsin nimi joissain kielissä
*Helvetia, Sveitsin naisellinen henkilöitymä
*Helvetia-Patria, sveitsiläinen vakuutusyhtiö
*Helvetia, pyöräilytalli
*Helvetia, hämähäkkilaji
*Helvetia, juna
*Helvetia, asteroidi
*Helvetica, fontti.

## Paikkoja
*Helvécia, kylä Unkarissa
*Helvetia, kylä Arizonassa
*Helvetia, kylä Indonesiassa
*Helvetia, kylä Länsi-Virginiassa
*Helvetia, kylä Oregonissa
*Helvetia, kylä Uudessa-Seelannissa
*Helvetia, kylä Wisconsinissa
*New Helvetia, entinen meksikolaiskaupunki Kaliforniassa
*Nueva Helvecia, kaupunki Uruguayssa.
Saloisten Salama

**Saloisten Salama** on vuonna 1947 perustettu yleisseura. Seuran lajit ovat lentopallon ohella hiihto, yleisurheilu, paini sekä kunto-ja veteraaniurheilu Seuran puheenjohtajana toimii Alpo Ohenoja. Saloisten Salaman lentopallon naisten edustusjoukkue pelaa 2-sarjassa. Juniorijoukkueita seuralla ei ole tällä hetkellä.

Kovia pelaajia Saloisten Salamassa nähdään kaudella 2007–2008. Kempeleen Lentopallossa SM-liigassa pelannut Miika Tossavainen oli joukkueen kovin vahvistus 2007–2008 kaudeksi. Tossavaisen menettäminen Saloisten Salamalle, oli kova paikka Kempeleelle sillä olihan Tossavainen joukkueen kapteeni. Muita kovia nimiä joukkueesta löytyy Tommi Eirola, joka on vuonna 89-syntyneiden maajoukkuepelaaja, ja iso lahjakkuus.

## Lähteet
MIA

**MIA** voi merkitä muun muassa seuraavia:

*M.I.A., artisti
*M.I.A., , kadonnut iskussa/taistelussa
*Miami International Airport, IATA-koodi MIA, lentoasema
*Mia, naisen etunimi
**[[Mia (albumi)|Mia]]*, Minä ja Ville Ahosen albumi vuodelta 2013
*MIA, tiedostomuoto
*MIA, magneettinen immunomääritys.
Kiuruveden Luomu-Wolley

**Kiuruveden Luomu-Wolley** on vuonna 1997 perustettu lentopallon erikoisseura. Seura syntyi, kun Jänteen ja Teräksen lentopallotoiminta yhdistettiin. Seurassa on pelattu lentopalloa supersarjasta maakuntasarjaan.

Naiset pelasivat monta vuotta 1-sarjassa, mutta pelaajapulan vuoksi paikasta luovuttiin kaudella 2005–2006. Naisveteraanit voittivat SM-pronssia kaudella 2006–2007. Kaudella 2005–2006 miehet nousivat 2-sarjasta 1-sarjaan. Kaudella 2007 tavoitteena oli nousu ylempään jatkosarjaan, johon joukkue ei lopulta päässyt mutta säilytti sarjapaikkansa. Miesten alasarjajoukkueet pelasivat myös maakunta- sekä veteraanisarjoissa. Kesäisin seurassa pelataan myös rantalentopalloa.

Junioreissa seuralla on E-, D-, C-, ja A-tyttöjoukkueet, C-poikajoukkue sekä nuoremmille tarkoitettu pallokerho.

Kaudella 2007–2008 Luomu-Wolleyn miesten joukkue pelasi 1-sarjassa. Venezuelasta joukkueeseen hankittiin passariksi Pablo Jose Lopez Andrades. Hän on pelannut muun muassa kovatasoisessa Espanjan pääsarjassa, ja myös Kolumbiassa sekä Venezuelassa.

## Lähteet

## Aiheesta muualla
* Kiuruveden Luomu-Wolleyn verkkosivut